Къэбэрдей-Балъкъэр Республикэм и Iэтащхьэ КIуэкIуэ Юрий ЩIыпIэ самоуправленэм и махуэм хуэгъэза и хъуэхъу
Лэжьэгъу лъапIэхэ, ныбжьэгъухэ!
Си гуапэу сынывохъуэхъу фи IэщIагъэм ирилажьэхэм я махуэмкIэ!
Республикэм Iуэхугъуэ куэд щызэфIагъэкI щIыпIэ самоуправленэм зиужьын, ар зыхуеину хабзэгъэув лъабжьэр къызэгъэпэща хъун папщIэ. Советхэм я администрацэхэм къапэщыт къалэнхэр езыхэм я къарукIэ зэфIахыф хъуащ, щIыпIэ Советхэм я депутатхэм я Iэзагъым, цIыхухэм къыхуащI дзыхьым хохъуэ.
Абы къыдэкIуэу, хъер къызыпыкI щIыпIэ самоуправленэ зэфIэувэнымкIэ лэжьыгъэ нэхъыщхьэр иджыри къытпэщытщ. Муниципалитетхэм финанскIэ зыкъызэрагъэпэщыжынымкIэ зыхуеинухэр быдэу убзыхупхъэщ. Апхуэдэ мурад диIэу жыджэру дыхущIэкъунущ дэтхэнэ муниципальнэ къэхъуныгъэми, дэтхэнэ жылагъуэми экономикэкIэ и зэфIэкIым хэгъэхъуэным, абыхэм я щIыналъэм нобэрей IуэхущIапIэхэр щызэфIэдгъэувэкIэрэ, хьэрычэт мащIэмрэ курытымрэ, фер-мер, мэкъумэш хозяйствэхэм сыт и лъэныкъуэкIи зедгъэужькIэрэ.
Си фIэщ мэхъу, щIыпIэ самоуправленэр дяпэкIи республикэм щыщытынущ цIыхухэм я сэбэпынагъыр пхызыгъэкIрэ абыхэм я къыщхьэщыжакIуэу, жылагъуэ-политикэ зэпIэзэрытыныгъэм, Къэбэрдей-Балъкъэрым щыпсэухэм я зэIузэпэщыныгъэм я къежьапIэ лъэщу.
Узыншагъэ быдэ, гукъыдэж ин, ехъулIэныгъэ фиIэну сынывохъуэхъу.
